google/wiki40b huggingface dataset:
Amercoeur kraftverk

Amercoeur gasskraftverk (Electrabel Centrale Amercoeur / Stoem- en gasturbine (STEG)) er et varmekraftverk i det sørlig-sentrale Belgia. Det har en installert produksjonskapasitet på 420 MW fordelt på tre like store blokker. Anlegget ble ferdig med to blokker (2 x 140 MW) i 1968, og senere utvidet med en siste 140 MW-blokk med gassfyring. 
Brenselstypene er naturgass, bitumenøst (stein-)kull, og tungolje. Gassblokken har kogenerasjon («STEG»). Operatør er energiselskapet Electrabel.
Qsort

qsort er en funksjon i C-standardbiblioteket som implementerer en polymorfisk sorteringsalgoritme. Den er oppkalt etter en variant av quicksort som ble skrevet av R. S. Scowen for C standardbiblioteket til Unix, selv om C-standarden ikke krever at den skal implementere i quicksort.
Implementasjoner av qsort oppnår polymorfi, evnen til å sortere ulike former for data, ved å hente en funksjonspeker til en treveis sammenligning, så vel som en parameter som spesifiserer størrelsen på individuelle innmatningsobjekter. ISO C-standarden krever at den sammenlignende funksjon implementerer en total orden på elementene I innmatningstabellen.
I Unix versjon 3 (1973) ble algoritmen en del av sorteringsfunksjonen til standardbiblioteket i form av en rutine skrevet i assembler. I UNIX versjon 6 (1975) ble quicksort skrevet i standard K&R C, og i 1983 ble algoritmen omskrevet for Unix-avarten Berkeley Software Distribution. Funksjonen ble i 1989 standardisert i ANSI C.
Alvik (Norrbotten)

Alvik er et tettsted i Luleå kommune i Norrbottens län i landskapet Norrbotten i Sverige. I 2010 hadde tettstedet 777 innbyggere.
Alvik ligger sentralt plassert i det som kalles «firkanten», det vil si området innenfor byene Luleå, Piteå, Älvsbyn og Boden. Alvik består av to bygder, Alvik og Långnäs, som etter hvert er bygd sammen. I dag går ofte begge bygdene under navnet Alvik.
Alvik og Långnäs ligger i den sørlige delen av Luleå kommune, og der finnes det levninger som styrker teorien om at bygdene oppstod i middelalderen. I historisk tid har befolkningen forsørget seg ved jordbruk og husdyrhold, helt frem til 1900-tallet.
Alviks IK har en stor barne- og ungdomsavdeling innen fotball, og har også hatt et seniorlag i Damallsvenskan.
På Alvikskolan, som ble bygd i 1993, går det ca. 120 elever fra 1. til 6. klasse. Etter 6. klasse flyttes elevene til Bergskolan på Bergnäset i Luleå. Alvik er en barnerik by og de fleste husholdningene består av enten pensjonister eller småbarnsfamilier.
Shenhe

Shenhe (kinesisk: 沈河区; pinyin: Shěnhé Qū) er et bydistrikt i den subprovinsielle by Shenyang i provinsen Liaoning.
Den har et areal på 17,57 km² og hadde i 2004 et folketall på 609 555 innbyggere.
Stephan El Shaarawy

Karriere

Stephan El Shaarawy ble født i Savona i Italia i 1992, faren var opprinnelig fra Egypt og moren var italiensk. El Shaarawy begynte å spille for juniorlaget til Genoa CFC da han var bare 13 år. Den 21. desember 2008, da han var 16 år og 55 dager gammel, debuterte han i Serie A. El Shaarawy fikk ti minutter mot Chievo, og ble dermed den fjerde yngste Serie A-debutanten i historien. Dette var også hans eneste kamp denne sesongen, selv om han flere ganger satt på benken.  
I juni 2010 ble han lånt ut til Serie B-laget Calcio Padova. I dette låneoppholdet ble han raskt en nøkkelspiller for laget, og var med på å føre laget til en opprykkfinale som de tapte mot Novara Calcio.

Milan

Den 25. juni 2011 ble det klart at El Shaarawy hadde skrevet kontrakt med AC Milan
Den 18. september samme år debuterte han for Milan i 3-1 tapet mot SSC Napoli. Bare tre dager senere, etter å ha kommet inn for en skadet Alexandre Pato, skåret han sitt første mål for klubben, og sikret 1-1 mot Udinese Calcio. På sine første seks måneder i Milan, spilte han bare sju kamper, og media ville ha det til at han kom til å bli utlånt igjen, for å få spille regelmessig fotball.
El Shaarawy skåret sitt andre mål for Milano-klubben i 1-2 tapet mot Juventus i semifinalen i Coppa Italia. Bare tre dager senere skåret han vinnermålet mot Udinese, og påførte Udinese sitt første tap for sesongen.

Roma

21. juni 2016 skrev han under en kontrakt til 30. juni 2020 med Roma. El Shaarawy hadde vært på lån i Roma fra Milan siden januar 2016. Roma betaler 13 millioner euro i overgangssum.

Landslaget

Han ble tatt ut i Italias EM-tropp til EM i Frankrike 2016.
Cisterne

Cisterne eller sisterne (latin: cisterna, som er avledet fra cista, som betyr kiste/kasse, som igjen kommer fra det greske ordet kistê, hvilket betyr kurv) er en beholder for væske, vanligvis vann. Sisterner bygges oftest for å samle inn og lagre regnvann. Sisterner skiller seg fra brønner ved deres vanntette kledning. Moderne sisterner har kapasitet fra å holde på noen få liter til å være store vanntanker som oppbevare flere kubikkmeter, noe som gjør dem til vannreservoarer.
Sisterner tettet med gips og kalk er avdekket i neolittiske landsbyer i Midtøsten, eksempelvis ved Ramad og Lebwe, og ved slutten av 3000-tallet f.Kr., som ved Jawa i nordøstlige Libanon, var sisterner vesentlig nyskapende teknikker for vannhåndtering i varme og tørre jordbrukssamfunn.
Marciano della Chiana

Frazioni

Kommunen omfatter følgende frazioni:
Badicorte, Cesa, San Giovanni dei Mori
Dzong

En dzong er et særegent byggverk som er en kombinasjon av befestning, administrasjonsbygg, kloster,  tempel og festivalsted i regionale sentre i flere av de buddhistiske landene i Himalaya, særlig i Tibet og Bhutan. Ordet dzong brukes også om buddhistiske sentre flere steder i verden.
Rommene inne i en dzong er vanligvis delt med en halvpart til offentlig administrasjon, som for eksempel kontorene til en penlop, fylkesmann; og en halvpart til religiøse funksjoner, hovedsakelig et kloster med bolig for munker. Denne to-delingen av bygget gjenspeiler at Bhutans statsskikk hviler på to sideordnede pilarer, den sivile og den religiøse.
Volleyball under Sentralamerikanske og karibiske leker 1930

Volleyball under Sentralamerikanske og karibiske leker 1930. Volleyball var en av ti sporter i de andre sentralamerikanske og karibiske leker som ble arrangert i Havanna på Cuba i perioden 15. mars til 5. april 1930. Det var andre gangen som volleyball var med i de sentralamerikanske og karibiske leker. Det var kun en turnering for menn.
Københavns Brandvæsen

Københavns Brandvæsen er Københavns kommunale brannvesen, som i tillegg driver rednings- og ambulansetjenesten i 
København kommune. Københavns Brandvæsen ble stiftet som Københavns kongelige Brandvæsen 9. juli 1687. Siden 1870 har brannvesenet vært en kommunal institusjon.

Styrke

Hovedbrannstasjonen ligger bak København rådhus og i tillegg finnes seks brannstasjoner i kommunen. Etaten har rundt 800 ansatte.
Tom Johnson

Oscar-priser

Johnson har vunnet Oscar for beste lydmiks to ganger og blitt nominert for seks andre filmer:
Kvernbergsunds-Ødegaarden

Gravminner

Like ved der våningshuset på Sundet sto, øst for Scjongs gate, ligger det en større gravhaug (Kvernbergsunds-Ødegaarden KMID 13598-1 på Riksantikvarens nettsted kulturminnesok.no), av typen rundhaug av sand. Haugen måler omkring 38 m i diameter og er cirka 4 m høy. Kulturhistorisk museum anser haugen som «noe tvilsom som fornminne» og hevder at den kan være lagt opp av elven (Storelva). Den er datert til jernalderen og ble vernet 14. juli 1966.
Det ligger også en tilsvarende gravhaug omkring 50–60 m sørøst for denne haugen, men den er betydelig mindre i størrelse og måler 13 m i diameter i retningen nordvest–sørøst og cirka 8 m i diameter i retningen nordøst–sørvest. Høyden er cirka 1,15 m. Den ene siden av haugen er ødelagt av en villavei. Også denne haugen er ifølge Kulturhistorisk museum et tvilsomt fornminne som kan være dannet av elva. Haugen (Kvernbergsunds-Ødegaarden KMID 3795-1 på Riksantikvarens nettsted kulturminnesok.no) er datert til jernalder med vernestatus er uavklart. Rett øst for disse haugene ligger også Schjongshaugen, som er vernet og ifølge Kulturhistorisk museum regnes som en tradisjonsloklaitet.
Like vest for den store gravhaugen på Kvernbergsunds-Ødegaarden, like i innkjørselen til den gamle prestegården i Hønefoss (Storgata 21), ligger nok en gravhaug (Kvernbergsunds-Ødegaarden KMID 71108-1 på Riksantikvarens nettsted kulturminnesok.no) som regnes til Sundet. Den er avlang og tydelig markert, men noe avflatet på toppen. Haugen måler omkring 18 m i nord–sør retning og 15 m i øst–vest retning, og høyden er cirka 2–2,5 m. Også denne haugen er noe tvilsom som fornminne og kan godt være anlagt av elva. Den er som de andre haugene datert til jernalder.
Herskap og tjenere

Oppfølger

BBC lanserte i 2010 en oppfølger til den originale serien som ble sendt under samme navn i to sesonger i 2010 og 2012.
Norrhult-Klavreström

Norrhult-Klavreström er et tettsted som ligger i Uppvidinge kommune i Kronobergs län i Småland i Sverige. I 2010 hadde tettstedet 1 215 innbyggere.
Christian Borchgrevink

Karriere

Borchgrevink meldte overgang fra Lille Tøyen til Vålerenga som 9-åring, og signerte proffkontrakt med eliteserieklubben 8 år senere.

Landslaget

Han spiller også for Norges G19-landslag.
Han ble tatt ut i Norges tropp til U20-VM 2019 i Polen.
Pseudaletis

Utseende

Middelsstore (vingespenn 35-50 millimeter), slanke sommerfugler. Vingene er forholdsvis langstrakte, bakvingen ender i to lange, hårtynne stjerter. Oversiden er farget i oransje og svart eller hvitt og svart.

Levevis

Lite er kjent om biologien til disse sjeldne sommerfuglene. De ser ut til å leve i regnskog, eller i kantsonen mellom skog og savanne.
Larvene lever sammen med maur.

Utbredelse

Denne slekten er utbredt i Vest- og Sentral-Afrika.
Joachim Kwetzinsky

Bakgrunn

Kwetzinsky er sønn av forfatteren Oddbjørn Birkeland og pianisten Berit Kjelsaas Kwetzinsky. Etternavnet har han fra sin stefar, scenografen Truls Kwetzinsky (født Wassily Michail Fjodor Grossow von Palm von Kwetzinsky-Stetzenkow), som er sønn av musikkritikeren Wassily von Kwetzinsky og sønnesønn av den russiske generalen Mikhail Fjodorovitsj Kvetsinskij. I henhold til de russiske forordningene om rang og adelskap som gjaldt mellom 1856 og 1917 innebar den militære graden oberst, som Mikhail Kvetsinskij oppnådde i 1901, at man automatisk fikk arvelig adelskap, og familien skrev seg derfor von Kwetzinsky utenfor Russland. Mikhail Kvetsinskij ble senere forfremmet til generalløytnant og ble etterhvert en av lederne for Den hvite armé og stabssjef for generalguvernør Jevgenij Miller. Mikhail Kvetsinskij kom til Norge sammen med Miller i 1920 som flyktning fra den russiske revolusjon, etter en eventyrlig flukt med isbryteren «Kuzma Minin» fra Arkhangelsk til Tromsø. Hans sønn Wassily hadde tjenestegjort som kaptein i Den hvite armé sammen med sin far i Arkhangelsk og kom til Norge samme år; han ble senere aktiv som musikklærer og allsidig kulturpersonlighet i Norge.
Joachim Kwetzinsky har uttalt at han har en sterk interesse for russisk kultur og musikk, og snakker selv russisk.

Utdannelse og verk

Han er utdannet ved Norges musikkhøgskole, hvor han studerte med Einar Steen-Nøkleberg, og han har også vært student av Liv Glaser og Jiri Hlinka. Han har holdt konserter i over 20 land, har utgitt flere album og urfremført verker av en rekke komponister. Hans første album utkom i 2010 med musikk av Dmitrij Sjostakovitsj og Rodion Sjtsjedrin. Kwetzinsky har samarbeidet mye med David Arthur Skinner, Johannes Martens og med komponisten Marcus Paus, og utgav sammen med Martens portrettplaten Marcus Paus i 2013. I 2018 utgav Kwetzinsky og Julie Kleive platen En hellig, alminnelig lek, med sanger av Marcus Paus til dikt av André Bjerke.

Priser

Han var prisvinner i Concours Grieg i 2002, vant konkurransen om Rikskonsertenes lanseringsprogram INTRO-klassisk i 2004 og mottok Robert Levins Festspillpris i Bergen i 2009.
Bartolomeusevangeliet

Bartolomeusevangeliet eller Bartolomeus' spørsmål er et apokryft evangelium som forteller om Jesu nedfart fra korset til dødsriket, og om Bartolomeus' samtale med Satan/Beliar, hvor Bartolomeus får forklart hvordan Satans rike er innrettet.
Teksten er vanskelig å datere. Enkelte trekk tyder på at det er skrevet på 100-tallet, særlig delen med nedstigningen til Helvete; mens andre deler virker yngre, trolig fra 200/300-tallet. Bartolomeusevangeliet er «et av de tidligste eksemplene på hvor opptatt de tidlige kristne var av Jesu nedfart til dødsriket».
Mens Bartolomeus knapt nevnes i de fire kanoniske evangeliene, spiller han en aktiv helterolle i dette skriftet. Han tiltales av Jesus som «min elskede Bartolomeus», han er den som er vitne til Jesu nedfart, og som utspør Satan. Teksten forteller om Bartolomeus' møte med Satan, om Satans fall fra himmelen, og englenes og djevelenes tallog om hvordan Satan tukter synderne. Et innskutt bimotiv tidlig i teksten er en drøfting av Marias jomfruelighet, og en skildring av hennes himmelske visjoner og opphøyethet.
En oversettelse av Einar Thomassen ble utgitt i samlingen Apokryfe evangelier i serien Verdens Hellige Skrifter i 2001.
En annen skildring av Jesu nedfart til dødsriket finnes i Nikodemusevangeliet. Bartolomeus er også tilskrevet et annet apokryft skrift, Jesu Kristi oppstandelse.
Cannon Street stasjon

Cannon Street stasjon er en jernbane- og undergrunnsstasjon i City of London.
Norwegian Metal Awards

Norwegian Metal Awards (NMA) er en norsk prisutdeling for norsk heavy metal og hard rock. Prisen vil bli utdelt for første gang på Chateau Neuf lørdag 8. november 2008 i forbindelse med musikkfestivalen Screamfest, som også står bak Norges største heavy metal-magasin Scream Magazine.
Norsk heavy metal har fått sin egen prisutdeling pga det voksende markedet. En stor del av Norges største musikkeksport er nettopp heavy metal, og Norge er spesielt kjent for sine nyskapende black metal-band med utgivelser fra begynnelsen av 1990-tallet.
Colonia Valdense (kommune)

Historie

Kommunen ble grunnlagt i 22. mars 2013.

Regjeringen

Ordføreren (alcaldesa) i kommunen er Anali Felipa Bentancour (2015-2020) fra Partido Nacional.
Dihammaphora

Utseende

Middelsstore, spinkle, gulbrune til svarte trebukker, pronotum kan være rødt. Antennene er tynne og noe kortere enn kroppen. Pronotum er tønneformet uten tenner på sidene. Dekkvingene er parallellsidige men en opphøyde lengderibbe, rundede i spissen, beina nokså lange og tynne, lårene markert klubbeformede.

Utbredelse

Slekten er vidt utbredt i Mellom- og Sør-Amerika, nord til det sørvestlige USA.
Brennpunkt Fahrenheit 451

Brennpunkt Fahrenheit 451 et en britisk dystopisk science fiction fra 1966 regissert av François Truffaut med av Oskar Werner, Julie Christie, og Cyril Cusack i hovedrollene. 
Filmen er basert på romanen Fahrenheit 451 av Ray Bradbury. Filmen finner sted i et undertrykkende fremtidssamfunn der styresmaktene sender ut brannmenn for å destruere all litteratur og forhindre revolusjon og selvstendig tenkning. Dette var Truffauts første fargefilm  så vell som hans eneste engelskspråklige film. På Filmfestivalen i Venezia ble Brennpunkt Fahreheit 451 nominert til Gulløven.
Heinrich Otto Wieland

Bakgrunn

Henrich Otto Wielands far, Theodor Wieland (1846–1928) var farmasøyt med en doktorgrad i kjemi. Han eide et gull- og sølv-raffinaderi i Pforzheim. Heinrich Otto Wieland var fetter til Helene Boehringer, som var gift med Albert Boehringer, som grunnla Boehringer Ingelheim. 
Eva Wieland, Heinrich Wielands datter, ble gift med Feodor Lynen død 14. mai 1937. Lynen studerte kjemi under Heinrich fra 1930 til 1937 på universitetet i München og mottok Nobelprisen i fysiologi eller medisin i 1964.

Karriere

Wieland mottok sin doktorgrad i 1901 på Ludwig-Maximilians-Universität München mens han studerte under Johannes Thiele. I 1904 fwrdiggjorde han sin habilitasjon og fortsatte deretter med å undervise på universiteter. Fra 1907 var han konsulent for Boehringer Ingelheim. I 1914 ble han lektor i organisk kjemi og leder av den organiske avdeling på Statslaboratoriet i München. Fra 1917 til 1918 arbeidet Wieland på Kaiser Wilhelm -instituttet for fysisk kjemi og elektrokjemi i Darlem, under ledelse av Fritz Haber som et alternativ til militærtjeneste. Her var han involvert i våpenforskning som for eksempel å finne nye syntetiske mårer å fremstille sennepsgass på. Han er også kreditert for den første syntese av adamsitt.
Fra 1913 til 1921 arbeidet han på Technische Universität München. Senere flyttet han til Universitet iFreiburg, der han etterfulgte Ludvig Gattermann. Her begynte han å arbeide på paddegift og gallesyre. Sammen med Boehringer Ingelheim arbeidet han på syntetiske stoffer som morfin og stryknin.
I 1925 etterfulgte Wieland Richard Willstätter som professor i kjemi på Universitetet i München.
I 1941 isolerte Wieland toksinet amanitin, som er det aktive stofj i en grønn fluesopp, som er en av verdens mest giftige sopper.
Wieland forsøkte med suksess å beskytte folk, særlig jødiske studerende, som var bebyrdet av sin rase som følge av Nürnberglovene. Studerende som ble kastet ut på bakgrunn av rase kunne ble del av Wielands gruppe som kjemikere eller som Gäste des Geheimrats. En an hans studerende, Hans Conrad Leipelt, ble dømt til døden eyter å ha innsamlet penger til Kurt Hubers enke Clara Huber.
Nordic 10000m Challenge 2005

Nordic 10000m Challenge 2005 var den 9. utgaven av Nordic 10000m Challenge. Det ble arrangert på Slottsskogsvallen i Gøteborg i Sverige 21. mai 2005.
Sabayon

Grunnidé

Sabayon har adoptert Ubuntu-installasjonsmodellen med et LiveDistro-basert installasjonsmiljø, hvor programvaren kan prøves ut direkte fra installasjonsmediet før den eventuelt installeres. Sabayon kommer med et vidt spekter av programvare for skrivebordet og tar ikke hensyn til nyansene i lisenspolitikken til fri/åpen/gratis programvare. DVD-mediet kommer initielt med programvare for alle tenkelige formål. Hensikten er å forsøke å eliminere behovet for å måtte installere videre programvare etter installasjon av systemet.

Pakkesystem

Sabayon er basert på Gentoo. Det benytter Gentoos Portage-pakkesystem og Gentoos pakkekilder. Det betyr at alle oppdateringer leveres av Gentoo. Det betyr også at såkalt globale oppgraderinger (oppdatering av systemet for eksempel fra versjon 3.3 til versjon 3.4a) anbefales å gjøres ved å laste ned et nytt DVD-installasjonsmedium og installere hele systemet på nytt. Ettersom Linux-hjemmemapper inneholder all brukerens konfigurasjon og tilpasning av programmer, samt dokumenter og gjerne ligger på en egen partisjon på Linux-systemer, er dette en langt mindre omstendig prosess enn det kan høres ut for brukere som ikke er kjent med slike systemer.
Det jobbes dessuten med et eget pakkesystem, binmerge, som er ment å være for mini-utgavene av Sabayon, slik at disse kan installere resten av pakkene som følger med DVD-versjonen uten å måtte gjennomgå en langdryg prosess ved å kompilere disse pakkene fra kildekoden via Portages emerge.

Installasjon

Sabayon bruker Anaconda-installasjonsprogrammet. I tidligere versjoner, ble «Gentoo Linux Installer» benyttet. Denne metoden har adoptert Ubuntus enkle installasjonsmodell fremfor Gentoos mer omstendige og mer krevende installasjonsmetode.

Egenskaper

Sabayon inkluderer mange opp-i-dage egenskaper og programvare. I dag er AIGLX, XGL og Compiz Fusion tilgjengelig via installasjonsmediene og kan slås på fra oppstartsmenyen. Proprietære drivere tilbys ut av boksen for de fleste video-kort og automatisk oppdagelse av maskinvare fungerer godt for de fleste. Trådløs-støtte hevdes å ha blitt bedre siden versjon 3.3, men har ennå ikke blitt moden nok, med mindre man eier et Intel-trådløstkort (ikke siste n-standard kort). Den betydelige mengden programmer som tilbys som standard på DVD-ene er ment å gjøre det unødvendig å etterinstallere programmer. For de som ønsker et raskt Gentoo-system, finnes miniEdtition.
Sabayon er tilgjengelig med KDE, GNOME og Xfce skrivebordsmiljø.
Tai-kadai-språk

Tai-kadai-språk, også kalt kadai- eller kradai-språk, er en språkfamilie som omfatter språk i Sørøst-Asia og det sørlige Kina, blant annet thai og laotisk. Disse språkene ble tidligere sett på som en del av den sinotibetanske familien, men blir i dag sett på som en uavhengig familie.
Den rike variasjonen av tai-kadai-språk i det sørøstlige Kina gjør at en mener at dette kan være opphavsstedet til språkfamilien. Den største undergruppa av tai-kadai-språkene er tai-språkene, som inneholder både thai, laotisk og zhuang.
Roger Blench har foreslått at om slektskapet med austronesiske språk er riktig så er det trolig ikke tale om søsterfamilier, men at kadai-språkene i så fall er en gren av austronesiske språk som etter at talere hadde migrert fra Filippinene til øya Hainan og derfra videre til Kinas fastland ved møtet med de der talte Hmong-mienspråkene og sinittiske språkene gjennomgikk en radikal omstrukturering. 
Den store spredningen blant tai-kadaispråk i sørøstre Kina antyder at dette området trolig er det område der de først ble talt. Talerne av dagens taispråk migrerte sørover til Sørøstasia under historisk tid, og grunnla der de stater som vi i dag kjenner som Thailand og Laos i et område der tidligere talere av austroasiatiske språk dominerte.
Diabasodden

Diabasodden er et nes i Nordenskiöld Land på Spitsbergen, Svalbard. Det markerer skillet mellom Isfjorden og Sassenfjorden. Det har navn etter en inntrenging av den vulkanske bergarten diabas.
Bilisme

Bilisme (eller motorisme) brukes om en samfunnssituasjon hvor samferdselen domineres av biltrafikk, og hvor kjøp og bruk av biler setter et tydelig preg på hele samfunnet – og om en ideologi som har ført til og forsvarer denne situasjonen. Bilismen, spesielt privatbilismen, er et fenomen som har bidratt sterkt til den individuelle mobiliteten og velstandsveksten i vestlige samfunn.

Bilismens fremvekst

Bilisme brukes ofte synonymt med privatbilisme og massebilisme. Den vant for alvor frem i USA på 1940- og 50-tallet, og i Vest-Europa på 1960-tallet - godt hjulpet av sterke lobbyorganisasjoner. I USA tok General Motors i 1932 initiativet til National Highway Users Conference – senere Highway Users Federation for Safety and Mobility, HUFSAM (Snell 1974). Permanent International Association of Road Congresses (PIARC) begynte alt i 1909 å organisere internasjonale veikongresser, hvorav arrangementet i München 1934 samlet ca. 2000 deltagere; trolig 35 norske. Senere kom PIARC i skyggen av IRF (International Road Federation), stiftet 1948, med avleggeren Opplysningsrådet for Biltrafikken i Norge. I Norge kan en neppe snakke om massebilisme før bilrasjoneringen ble opphevet i 1960. Bilismen er fortsatt mer dominerende i USA enn i Europa.

Språklig

Ordet bilisme forekom i Aftenposten for første gang 28. august 1925, men var lite brukt før 1950, og vanligst etter ca. 1970. Bilisme forekommer også på dansk, og på svensk og finsk i formen bilism. På tysk og tsjekkisk brukes formen Automobilismus. På rumensk brukes automobilism om racerkjøring. På engelsk brukes motorism i omtrent samme betydning som bilisme på norsk.
Dåfjord

Dåfjord er ei bygd på Ringvassøya i Karlsøy kommune i Troms. Bygda ligger innerst i Dåfjorden, og bebyggelsen strekker seg også et par kilometer ut langs østsida av fjorden. Det bor rundt 130 personer i bygda. Dåfjord har veiforbindelse via fylkesvei 303, som går ned til fjordbotnen, med kommunale veistrekninger ut langs begge sider av fjorden.
Parapedaliodes

Utseende

En middelsstor, mørkbrun sommerfugl med avrundede vinger. Oversiden er ensfarget mørkbrun. Undersiden er mørkbrun med litt vage, lysere tverrbånd og noen små flekker langs ytterkanten på bakvingen. Noen har et oransje bånd langs vingens ytterkant. Arten har flere geografisk begrensede former som går over i hverandre.

Levevis

Larvene utvikler seg trolig på bambus i slekten Chusquea, i likhet med de fleste andre Pronophilina.

Utbredelse

Arten lever i Peru og Ecuador.
Lei Gong

Lei Gong (kinesisk: 雷公; pinyin: Léi gōng; Wade–Giles: Lei2 kung1, «tordenhertugen») eller Lei Shen (kinesisk: 雷神; pinyin: Léi shén, «tordenguden») er den kinesiske daoismes og folkereligions tordengud. Han bærer hammer og meisel, og har fuglenebb, -vinger og -føtter.
Hans kone er Dian Mu. Hun har speil i hver hånd, og hun ledsager sin mann med lyn.